試泥閘對兩大馬王唔輸蝕 羅富全手持TOP GUN!
2024年04月27日 11:15
東網電視
更多新聞短片
「壯志凌雲」(外)最近試泥閘拍住「加州星球」過終點。
冠軍賽馬日呢啲大日子,唔少練馬師都會安排佢哋有能力嘅新血首度登場,就如第2場告東尼嘅「桃花開」本身係一級賽亞軍,固然極具名氣,但第6場三班田草1400米,由羅富全訓練嘅初出自購馬「壯志凌雲」,同樣不能忽視。
3歲新西蘭自購馬「壯志凌雲」,英文名叫TOP GUN,莫非馬主係湯告魯斯粉絲?此駒來港前由前香港練馬師麥菲文訓練,頭3次出賽全勝,分別喺1200、1400、1600米3項不同路程建功,已經唔簡單,然後第4仗轉戰蘭域馬場跑表列賽,結果取得亞軍,但同場季軍係其後揚威一級賽春季冠軍錦標嘅「倜儻小貓」(Tom Kitten),證明有啲級數,來港評73分插入三班,未必太吃虧。
同埋最重要係「壯志凌雲」來港後適應狀況,此駒已經試咗3課大閘,最近一課泥閘同「金鎗六十」、「加州星球」兩匹馬王級分子一齊考驗,雖然拉士都係畀「金鎗六十」追過,但可以拍住「加州星球」以第3名衝線,走勢吸引,證明狀態起得唔錯,今次即使抽14檔,依然有權一鳴驚人。